Angoroj

Angoroj (1964; "Angoixes" an Esperanto) a l'é stàit ël prim film fàit tut an lenga esperanto. L'argista, Jacques-Louis Mahé, amis ëd lë scritor esperantista Raymond Schwartz, a l'avìa già fàit un film mut për fé 'd reclam a l'esperanto già anans ëd la Sgonda Guèra Mondial (ël film as ciamava Antaŭen!)

Ant ël film a l'han recità j'ator ëd la Internacia Arta Teatro che a l'han interpretà un romanz polissiesch ambientà ant la bariera parisin-a. Ant ël ròl dël comissari a-i é Raymond Schwartz antramentre che a-i son ëdcò Gaston Waringhien (narator) e d'àutri ator parisin ëd col'época.

Ël film, virà tra 'l 1963 e'l 1964, a l'ha pa otnù sucess e për lòn Mahé a l'ha perdù motobin ëd sòld e a l'ha acusà l'Associassion Universal d'Esperanto d'avèjlo boicotà.

Tombà malavi për la depression, Mahé a l'ha dësblà squasi tute le còpie dël film. A na son salvasse nomach tre: doe catà dal Centre Cultural Esperantista Château de Grésillon e da l'Associació Britànica d'Esperanto e la còpia original che a l'é stàita arcuperà dël 1981 con un video 'd 61 minute.

Categorìa:Film

ca:Angoroj